एह्‌दे परते च किश लोके इक संगठन खड़ा करिऐ आक्खेआ ऐ जे ओह् प्रेम दिवस उप्पर श्रीराम सेना गी गुलाबी रंग दे अंदरूनी कपड़े ते होर दुआ सामान भेजङन। एह्‌दा परता श्रीराम सेना ने इस चाल्ली दित्ता जे ओह् वेलेंटाइन दिवस मनाने आह्‌लें आस्तै गुलाबी साड़ी भेंट करङन। मंहगाई दे दौर च इक-दूऐ गी ‘फ्री गिफ्ट’ देने दा एह् सिलसिला लगदा ऐ जे हुन वेलेंटाइन डे दे गुजरने दे कन्नै गै थमोग। सूत्रें मताबक शिवसेना दी मकामी इकाई ने बी घोषणा कीती ऐ जे वेलेंटाइन डे आस्तै उन्नै किश जत्थे तैआर कीते न जेह्‌ड़े पार्कें, होटले ते नेही होर दुईएं थाह्‌रें उप्पर पैनी नजर रक्खङन जित्थे आंशिक ते माशूक इक-दूऐ कन्नै प्रेम दा इजहार करा रदे होन।